Bombariadó volt az egyik leghíresebb amerikai egyetemen
Bombariadó miatt a hatóságok evakuálták, majd lezárták a Cornell egyetem New York államban található kampuszát. A hatóságok arra kérnek mindenkit, hogy kerüljék el a környéket.
A Cornell Egyetem hivatalos Twitter-oldalán tett közzé egy üzenetet, amelyben felhívták a diákok figyelmét arra, hogy az egyetem kapuszán bombariadó volt, emiatt mindenkit arra kérnek, hogy kerüljék el a környéket.

Egy névtelen telefonáló arról értesítette a rendőrséget, hogy több robbanószerkezetet is elhelyezett a Cornell kampuszának különböző épületeiben.

Az alábbi videón az látszik, ahogyan a diákok elhagyják a helyszínt az evakuálást követően:

Az eset nagyban hasonlít két nappal korábbihoz, amikor bombafenyegetés miatt a Yale egyetem több épületét kellett evakuálni. Akkor az FBI is a helyszínre vonult, azonban később kiderült, hogy valaki csak pánikot akart kelteni.

Frissítés:

A new yorki rendőrség befejezte a vizsgálatot és minden kiürített épületbe visszaengedik a diákokat.
Nagyvilág bomba egyetem